Di tmurt n Lezzayer, yella-d usemres n kraḍ n tutlayin; tamaziɣt, taɛrabt "taklasikit d tantalant" d tefransist. Yal yiwet tesɛa aẓayar yemgarad ɣef tayeḍ, tella tin yesɛan aẓayar n tutlayt n temharsa am tefransist, ma d taɛrabt; tesɛa aẓayar i seqdacen deg tegniwin timeqqranin n tmurt, ma d tutlayt yellan zik maḥquret; yellan di ṭṭarf; tuɣal ula d nettat tesɛa azal-is deg tmetti. Tamaziɣt tura ula d nettat tuɣal d tutlayt taɣelnawt, tunṣibt. Amezruy n useggem amutlay n tutlayt tamaziɣt, yella-d uqbel ad tesɛu aẓayer-agi, yerna yettkemmil ar tura.